Foto: Kay Nietfeld/picture alliance via Getty Images Rossiya «nodo‘st davlatlar»ga 1 apreldan tabiiy gazni faqat rublda sotadi. Vladimir Putin bu haqdagi farmonni imzoladi. Yangi tartib 1 apreldan kuchga kiradi va amaldagi shartnomalar to‘xtatiladi. Unda aytilishicha, Rossiyadan gaz sotib olishni istagan G‘arb davlatlari Rossiya banklarida hisobraqami ochishi kerak. Yangi joriy qilingan mexanizm suyultirilgan gaz bo‘yicha shartnomalarga ta’sir qilmaydi. Farmonga ko‘ra, Rossiyadan gaz sotib olishni istagan «nodo‘st davlat»lar «Gazprombank»da ikkita hisobraqam ochishi kerak: rublda hamda xorijiy valutada. Davlatlar gaz uchun pulni valutadagi hisob raqamiga tashlaydi, bank uni birjada rublga almashtirib, to‘lovni amalga oshirali. Rublda to‘lov bo‘lgachgina shartnoma kuchga kirgan hisoblanadi.